**ÁLTALÁNOS SZERZŐDÉSI FELTÉTELEK**

**Elsős leszek!**

**16 alkalmas iskolafelkészítő tanfolyam**

A Bölcs Bagoly Tanulóház és Gyermekközpont iskolafelkészítő foglalkozást indít óvodás korú gyermekek részére csoportos formában (csoportonként max. 8 fő). A Bölcs Bagoly Tanulóház és Gyermekközpont minden iskolafelkészítő foglalkozását szakképzett pedagógus (óvónő- tanítónő végzettségű) tartja, munkáját a csoportban még egy szakember (pedagógus, fejlesztőpedagógus stb.) segíti. A pedagógus betegsége, távolléte esetén megfelelő szakképesített pótlásról gondoskodunk.

A tanfolyam ideje alatt a Bölcs Bagoly Tanulóház és Gyermekközpont vállalja a tanfolyamon résztvevő gyermek készségeinek, képességeinek feltérképezését, ezek ismeretében javaslatot tesz a további teendők tekintetében.

A tanfolyam pénteki napokon, 08.00 - 16.00 óráig tart. A gyermekek számára felügyeletet 8.00-16.30-ig biztosítunk.

* **A foglalkozás díja**

Egyösszegű-, ill. két részletben történő befizetés esetén 9.800.- Ft/ alkalom (az első részlet esedékessége a jelentkezési lap leadásával a tanfolyam kezdését megelőzően egy héttel, a második részlet fizetési határideje a hetedik alkalmat megelőzően). Testvérkedvezmény: 10 %, mindegyik gyermekre.

Havi díjfizetés esetén 11.000.-Ft / alkalom, melyet minden hónap első teljes hetén kérünk befizetni.

Bemeneti mérés díja 6.000.- Ft.

A díj tartalmazza:

* ​szükséges eszközöket
* egyéni gyűjtőmappát
* háromszori étkezést (táplálékallergia estén is biztosítjuk, előzetes igénybejelentés alapján)
* személyes konzultációt előre egyeztetett 1 alkalommal 20 perc időtartamban
* a tematika megismertetését a tanfolyami tájékoztató alkalmával (a tematika védett szellemi tulajdon mindennemű felhasználása jogsértő)
* alkalmanként az adott témakörök recepción megtekinthető ismertetését
* egyénileg differenciált gyakorló feladatokat
* A szülő vállalja, hogy minden foglalkozásra igyekszik elhozni a gyermekét. Érkezés 8.00-8.30 között. A gyermeket a szülő az erre kijelölt helyen átadja a pedagógusnak (biztonságos váltócipőt biztosít gyermeke számára). Amennyiben nyomós ok miatt kénytelenek lemondani a foglakozást (pl. halaszthatatlan utazás, családi ok, betegség) a szülő legkésőbb a foglalkozást megelőző napon értesíti a Bölcs Bagoly Tanulóház és Gyermekközpontot.
* A gyermeket érintő betegég esetén előzetes megbeszélés alapján a kihagyott foglalkozás anyagát a hónap utolsó szombatján pótoljuk.
* A szülő vállalja, hogy a gyermeket egészségesen hozza a közösségbe, beteg gyermek a foglalkozáson nem vehet részt.
* A befizetett tanfolyami díjat nem áll módunkban visszafizetni.
* Amennyiben a gyermek a magatartásával ellehetetleníti a csoport működését, a részvételi díjat visszafizetjük, a gyermek a foglalkozásokat a továbbiakban nem látogathatja.
* A gyermekek saját játékaiért felelősséget vállalni nem tudunk.
* A gyermekek által a Bölcs Bagoly Tanulóház és Gyermekközpont tárgyi ezközeiben okozott kárt a szülő köteles megtéríteni.

**Hozzájárulok / Nem járulok hozzá**

(Kérjük, a megfelelőt húzza alá!)

hogy A Bölcs Bagoly Tanulóház és Gyermekközpont a gyermekemről készült fotókat és videókat - amelyek a foglalkozásokon, táborokban készültek - használhassa és kezelhesse, azzal a kitétellel, hogy harmadik félnek nem adja át, és csak a saját felületein használja.

**Nyilatkozat**

Kijelentem, hogy a fentieket elolvastam és tudomásul vettem, a tematikát megismertem. Tudomásul veszem, hogy megadott adataimat a Bölcs Bagoly Tanulóház és Gyermekközpont csak és kizárólag a mindenkori hatályos adatvédelmi jogszabályoknak megfelelően tárolja és dolgozza fel.

Érd, …...…………… ………………………………….. (szülő aláírása)